
Text rozhodnutia
Súd: Krajský súd Bratislava Spisová značka: 3Cob/265/2014 Identifikačné číslo súdneho spisu: 1313229804 Dátum vydania rozhodnutia: 30. 01. 2015 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2015:1313229804.1 Uznesenie Krajský súd v Bratislave v právnej veci navrhovateľa Maxel Enterprise Ltd, Global Gateway 619, Rue De La Perle, Providence, Mahé, Seychelská republika, IBC NO: 047399, práv.zast. Mgr. Renátou Dobrovodskou, advokátkou, Račianska 15, Bratislava proti odporcovi CMI SLOVAKIA, s.r.o., Mäsiarska 3143, Senec, IČO: 35 833 475, o určenie neplatnosti uznesenia valného zhromaždenia spoločnosti CMI SLOVAKIA, s.r.o. a o späťvzatí žalobného návrhu, jednohlasne takto r o z h o d o l : Krajský súd v Bratislave p r i p ú š ť a späťvzatie žalobného návrhu, rozsudok Okresného súdu Bratislava III v Bratislave č.k. 26Cb/155/2013-71 zo dňa 25.6.2014 z r u š u j e a konanie z a s t a v u j e . Žiadny z účastníkov nemá právo na náhradu trov konania. o d ô v o d n e n i e : Napadnutým rozsudkom súd prvého stupňa žalobu zamietol. Zároveň rozhodol, že navrhovateľovi ukladá povinnosť nahradiť trovy právnemu zástupcovi odporcu v rozsahu 100%, ktorých výšku vyčísli v samostatnom uznesení po právoplatnosti rozsudku. Proti rozsudku podal navrhovateľ v zákonom stanovenej lehote odvolanie. Podaním doručeným odvolaciemu súdu 22.1.2015 vzal navrhovateľ svoj návrh na začatie konania v celom rozsahu späť. Späťvzatie žalobného návrhu odôvodnil vzájomným urovnaním sporu. Zároveň pripojil i súhlas odporcu so späťvzatím návrhu s tým, že žiadny z účastníkov si neuplatňuje náhradu trov konania. Späťvzatie návrhu so súhlasom odporcu bolo podpísané oboma účastníkmi konania s overením podpisov oprávnených osôb. Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. S poukazom na citované zákonné ustanovenie, za splnenia jeho podmienok, odvolací súd rozhodol tak, ako je uvedené vo výroku tohto uznesenia. O trovách konania rozhodol podľa § 224 ods. 1 v spojení s § 146 ods. 1 písm. c/ O.s.p., pretože žiadny z účastníkov konania si náhradu jeho trov neuplatnil. Poučenie: Proti tomuto uzneseniu odvolanie nie je prípustné.

